Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 395

5. Kapcsolatot tart és együttműködik a gyermek szüleivel, valamint a munkatársakkal A csecsemő- és kisgyermekgondozó legyen képes: — megfelelő kapcsolattartásra, együttműködésre a szülőkkel, valamint a munkatársakkal, — a felvétel előtt információkat szerezni a gyermekről a szülőktől (életrend, szokások, egyéni reakciók), — a gondozás során felhasználni a szerzett információkat, — folyamatosan tájékoztatni a szülőt a gyermek napközbeni hangulatáról, viselkedéséről, érdeklődéséről úgy, hogy az a szülő-gyermek kapcsolat elmélyítését szolgálja, — figyelembe venni a szülői tájékoztatást a gyermek napi ellátásához, — segíteni a szülőt a gyermek viselkedésének megértésében, konkrét megoldási lehetőségek átgondolásában, a gondozásával, nevelésével kapcsolatos nehézségek megoldásában, — megosztani munkatársaival a napi munka során észlelt megfigyeléseit, illetve felhasználni saját munkájában munkatársainak a gyermekcsoportban végzett munkája közbeni szerzett tapasztalatait, — a sérült, speciális gondozást igénylő gyermekek megfelelő ellátása érdekében folyamatosan konzultálni az orvossal, gyógypedagógussal, és betartani a fenti szakemberek utasításait, — a szakterületet érintő jogszabályokban eligazodni, munkáját az abban foglaltak betartásával végezni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes